**Molėtų rajono savivaldybės taryba**

**SPRENDIMAS**

**Dėl molėtų rajono savivaldybės 2015 metų biudžeto vykdymo ATASKAITOS ir konsoliduotųjų ataskaitų rinkinio tvirtinimo**

2016 m. rugpiūčio 25 d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, Lietuvos Respublikos viešojo sektoriaus atskaitomybės įstatymo 26 straipsnio 1 dalimi, 27 straipsniu ir 28 straipsnio 2 dalimi, Lietuvos Respublikos biudžeto sandaros įstatymo 36 straipsnio 3 dalimi ir atsižvelgdama į Molėtų rajono savivaldybės kontrolės ir audito tarnybos 2016- 07-15 d. išvadą Nr. IŠ- 4 ,,Dėl Molėtų rajono savivaldybės 2015 metų biudžeto vykdymo ataskaitos ir konsoliduotųjų finansinių ataskaitų rinkinio, valstybės ir savivaldybės lėšų ir turto valdymo, naudojimosi ir disponavimo juo teisėtumo “,

Molėtų rajono savivaldybės taryba n u s p r e n d ž i a patvirtinti:

1. Molėtų rajono savivaldybės 2015 metų biudžeto vykdymo ataskaitą ( pridedama).

2. Molėtų rajono savivaldybės 2015 metų konsoliduotųjų ataskaitų rinkinį:

 2.1. Biudžeto vykdymo ataskaitų rinkinį – 18467968 eurų pajamų , įskaitant skolinimosi pajamas bei ataskaitinio laikotarpio pradžios lėšų likučius ir 17881454 eurų asignavimų išlaidoms ir turtui įsigyti, pajamoms viršijant išlaidas 586514 eurų (pridedama):

2.1.1.biudžeto pajamų ir išlaidų plano vykdymo ataskaitą (forma Nr. 1- sav);

2.1.2. biudžeto išlaidų sąmatos vykdymo ataskaitas (forma Nr. 2- sav);

2.1.3. biudžeto vykdymo ataskaitų aiškinamąjį raštą.

2.2. Finansinių ataskaitų rinkinį (pridedama):

2.2.1. finansinės būklės ataskaitą;

2.2.2.viešojo sektoriaus subjekto veiklos rezultatų ataskaitą;

2.2.3. viešojo sektoriaus subjekto piniginių srautų ataskaitą;

2.2.4. viešojo sektoriaus subjekto grynojo turto pokyčių ataskaitą;

2.2.5. finansinių ataskaitų aiškinamąjį raštą.

Šis sprendimas gali būti skundžiamas Lietuvos Respublikos administracinės bylų teisenos įstatymo nustatyta tvarka.

Savivaldybės meras